Ρυζόγαλο με άρωμα λεμόνι
Το αγαπημένο γλυκό μικρών και μεγάλων. Το άρωμα λεμονιού προσθέτει μια νότα φρεσκάδας στο κλασικό μας ρυζόγαλο.
1 λίτρο φρέσκο γάλα, πλήρες , 200 γρ. ρύζι γλασέ , το ξύσμα από 1 μικρό λεμόνι, 1 ξυλάκι κανέλας , 1 κάψουλα βανιλίνης , 150 γρ. ζάχαρη , 1/5 κουτ. γλυκού αλάτι
Για το ρυζόγαλο με άρωμα λεμόνι, βράζουμε σε δυνατή φωτιά, ανακατεύοντας, το γάλα, το ρύζι, το ξύσμα, την κανέλα, τη  βανίλια, τη ζάχαρη και το αλάτι για 3-4 λεπτά, μέχρι να λιώσει η ζάχαρη και το μείγμα να πάρει μία βράση.Χαμηλώνουμε τη φωτιά και αφήνουμε το μείγμα να σιγοβράζει για 50 λεπτά ή μέχρι να μαλακώσει το ρύζι και να απορροφήσει τα περισσότερα υγρά.Ανακατεύουμε πολύ συχνά, όχι μόνο για να μην  κολλήσει το μείγμα στην κατσαρόλα, αλλά και γιατί με αυτόν τον τρόπο αποκτά κρεμώδη υφή.Βγάζουμε το ξύλο κανέλας και μοιράζουμε το ρυζόγαλο σε 6 ατομικά μπολάκια.Πασπαλίζουμε, αν θέλουμε, με  κανέλα και ξύσμα λεμονιού και αφήνουμε το ρυζόγαλο στην άκρη να κρυώσει και να πήξει.
Γάλα,Λεμόνι,Ρύζι